ai4bharat/Pralekha huggingface dataset:
विज्ञान एवं प्रौद्योगिकी मंत्रालय
आदित्य-एल1 साइंस सपोर्ट सेल छात्रों को सूर्य पर होने वाली प्रक्रियाओं, आदित्य-एल1 मिशन और ऑब्जर्वेशनल डेटा एनालिसिस से अवगत करा रहा है
आदित्य-एल1 साइंस सपोर्ट सेल द्वारा आयोजित एक कार्यशाला में भारत भर के संस्थानों और विश्वविद्यालयों के छात्रों को सूर्य, आदित्य-एल 1 मिशन, और ऑब्जर्वेशनल डेटा एनालिसिस पर होने वाली बुनियादी प्रक्रियाओं के साथ-साथ इस विषय पर युवा शोधकर्ताओं को उन समस्याओं से अवगत कराया गया जिनका हल वे निकाल सकते हैं।
प्रोफेसर दीपांकर बनर्जी, निदेशक, आर्यभट्ट रिसर्च इंस्टीट्यूट ऑफ ऑब्जर्वेशनल साइंसेज ने कहा, "यह कार्यशाला भारत में विभिन्न संस्थानों और विश्वविद्यालयों में सौर भौतिकविदों की अगली पीढ़ी को विकसित करने में मदद करेगी। यह विश्वविद्यालय क्षेत्र के युवा लोगों को प्रशिक्षित कर सकती है ताकि उपयोगकर्ता समुदाय समय के साथ विकसित हो सके और भारत भर में बड़ी संख्या में छात्रों और वैज्ञानिकों द्वारा आदित्य एल 1 के डेटा के उपयोग को बढ़ावा दे सके।"
आदित्य-एल1 साइंस सपोर्ट सेल द्वारा 27 जून से 6 जुलाई 2022 तक यह कार्यशाला, भारतीय अंतरिक्ष अनुसंधान संगठन  और भारत सरकार के विज्ञान और प्रौद्योगिकी विभाग  के तहत चलते वाले स्वायत्त संस्थान आर्यभट्ट रिसर्च इंस्टीट्यूट ऑफ ऑब्जर्वेशनल साइंसेज , नैनीताल के संयुक्त प्रयास से आयोजित की जा रही है। यह कार्यशाला एआरआईईएस में 'भारत की स्वतंत्रता के 75 वर्ष: आज़ादी का अमृत महोत्सव' के उपलक्ष्य में आयोजित गतिविधियों का एक हिस्सा है।
इसमें भारत के विभिन्न संस्थानों के सौर भौतिकी के विशेषज्ञों द्वारा सूर्य, अवलोकन तकनीक, आदित्य-एल 1 मिशन, सांख्यिकीय और एआई/एमएल तकनीक, और डेटा विश्लेषण तकनीक जैसे विषयों पर चर्चा और डेमो सत्र शामिल थे।
आदित्य-एल1 साइंस सपोर्ट सेल आदित्य-L1 मिशन के लॉन्च से पहले और बाद में इस तरह की और कार्यशालाओं का आयोजन करेगा ताकि वैज्ञानिक डेटा को एक बड़े समुदाय द्वारा खोजा जा सके जिससे रोमांचक वैज्ञानिक परिणाम प्राप्त हो सकें।
आदित्य-एल1 मिशन सूर्य का अध्ययन करने वाला भारत का पहला समर्पित अंतरिक्ष यान मिशन है। यह सूर्य की गतिशील प्रक्रियाओं की व्यापक समझ को सक्षम करेगा और सौर भौतिकी और हेलियोफिजिक्स में कुछ उत्कृष्ट समस्याओं का समाधान करेगा। आदित्य-एल1 साइंस सपोर्ट सेल की स्थापना अतिथि पर्यवेक्षकों के लिए एक सामुदायिक सेवा केंद्र के रूप में कार्य करने के लिए की गई है, जो विज्ञान के प्रस्तावों को देखने और विज्ञान डेटा का विश्लेषण करने के लिए तैयार करता है। यह सपोर्ट सेल डेटा को समझने, डाउनलोड करने और विश्लेषण करने के लिए आवश्यक उपकरण और दस्तावेज प्रदान करता है।
एमजी/एएम/पीके
(Visitor Counter : 194
कार्मिक, लोक शिकायत एवं पेंशन मंत्रालय
लोकसभा अध्यक्ष श्री ओम बिरला कल नई दिल्ली के विज्ञान भवन मंग “आजादी का अमृत महोत्सव: सिटीजन-सेंट्रिक गवर्नेंस थ्रू आरटीआई” विषयक केंद्रीय सूचना आयोग के वार्षिक सम्मेलन का उद्घाटन करेंगे
सम्मेलन में पारदर्शिता, शासन, सूचना के अधिकार और अन्य सम्बंधित विषयों से जुड़े महत्त्वपूर्ण मुद्दों पर चर्चा होगी तथा आरटीआई कानूनों के विस्तार और गहनता के लिये अहम योगदान होगा
लोकसभा अध्यक्ष श्री ओम बिरला कल नई दिल्ली के विज्ञान भवन में “आजादी का अमृत महोत्सवः सिटीजन-सेंट्रिक गवर्नेंस थ्रू आरटीआई”  विषयक केंद्रीय सूचना आयोग के वार्षिक सम्मेलन का उद्घाटन करेंगे।
सभी वर्तमान और पूर्व मुख्य सूचना आयुक्त और केंद्रीय सूचना आयोग के सूचना आयुक्तों, राज्य सूचना आयोगों के सीआईसी और आईसी सहित प्रथम अपीलीय प्राधिकारों तथा केंद्रीय जन सूचना अधिकारियों को वार्षिक सम्मेलन में आमंत्रित किया गया है।
केंद्रीय सूचना आयोग अक्टूबर-नवंबर में हर वर्ष वार्षिक सम्मेलन का आयोजन करता है। सम्मेलनों में न केवल पारदर्शिता, शासन, सूचना के अधिकार तथा अन्य सम्बंधी मुद्दों पर हितधारकों के साथ बातचीत करने, उनसे मुलाकात करने का अवसर मिलता है, बल्कि ये सम्मेलन आरटीआई कानूनों को विस्तार देने और उसकी गहनता के लिये अहम योगदान भी करते हैं। सम्मेलन में मुख्य सूचना आयुक्त और राज्य सूचना आयोगों के सूचना आयुक्तों सहित अन्य गणमान्य, सिविल सोसयटी के सदस्यों के अलावा केंद्रीय जन सूचना अधिकारी और प्रथम अपीलीय प्राधिकार सम्मिलित होते हैं।
<><><><>
एमजी/एएम/एकेपी/डीवी
(Visitor Counter : 253
प्रधानमंत्री कार्यालय
प्रधानमंत्री ने नई दिल्ली में मुख्य सचिवों के सम्मेलन में भाग लिया
प्रधानमंत्री श्री नरेन्द्र मोदी ने नई दिल्ली में मुख्य सचिवों के सम्मेलन में भाग लिया। श्री मोदी ने कहा कि यह सम्मलेन महत्वपूर्ण नीतिगत विषयों पर विचारों का आदान-प्रदान करने और भारत को नई ऊंचाइयों पर ले जाने के लिए टीम भावना को मजबूत करने का एक अद्भुत मंच है।
एक ट्वीट में प्रधानमंत्री ने कहा;
“मुख्य सचिवों के सम्मेलन में भाग लिया। यह महत्वपूर्ण नीतिगत विषयों पर विचारों का आदान-प्रदान करने और भारत को नई ऊंचाइयों पर ले जाने के लिए टीम भावना को मजबूत करने का एक अद्भुत मंच है।’’
स्वास्थ्य एवं परिवार कल्याण मंत्रालय
कोविड-19 से जुड़ी नवीनतम जानकारी
भारत में कोविड-19 मामलों के घटने का चलन बरकरार; सक्रिय मामले और घटकर 16,35,993 हुए; लगातार आठवें दिन दो लाख से कम
पिछले 24 घंटे में सक्रिय मामलों में 77,420 की कमी आयी
पिछले 24 घंटे में 1.32 लाख दैनिक नये मामले दर्ज किए गए, देश में दैनिक नये मामलों के घटने का चलन बरकरार
देश में अब तक कुल 2.65 करोड़ लोग कोविड-19 से उबरे
पिछले 24 घंटे में बीमारी से 2,07,071 लोग उबरे
लगातार 22वें दिन बीमारी से उबरने वाले लोगों की संख्या दैनिक नये मामलों की संख्या से ज्यादा
नियमित वृद्धि के साथ रिकवरी रेट बढ़कर 93.08 प्रतिशत हुआ
साप्ताहिक पॉजिटिविटी रेट इस समय 7.27 प्रतिशत
दैनिक पॉजिटिविटी रेट गिरकर 6.38 प्रतिशत हुआ, लगातार 11वें दिन 10 प्रतिशत से कम
जांच की क्षमता में काफी वृद्धि – अब तक कुल 35.7 करोड़ जांच की गयी
राष्ट्रव्यापी टीकाकरण अभियान के तहत अब तक लोगों को टीके की 22.41 करोड़ खुराक दी गयीं
सड़क परिवहन एवं राजमार्ग मंत्रालय
श्री नितिन गड़करी ने परियोजना कार्यक्रमों का कड़ाई से पालन करने पर जोर दिया; 3 लाख करोड़ रुपये मूल्य की 500 सड़क परियोजनाओं की समीक्षा
केन्द्रीय सड़क परिवहन और राजमार्ग तथा एमएसएमई मंत्री श्री नितिन गड़करी ने परियोजना कार्यक्रमों का कड़ाई से पालन करने पर जोर दिया है। भारतीय राष्ट्रीय राजमार्ग प्राधिकरण  की दो दिवसीय समीक्षा बैठक की अध्यक्षता करते हुए श्री गडकरी ने परियोजना प्रबंधन और निर्माण में श्रेष्ठ प्रक्रियाओं को अपनाने का आह्वान किया। बैठक में राज्य मंत्री जनरल  डॉ. वी.के. सिंह, मंत्रालय, एनएचएआई, एनएचआईडीसीएल और राज्य प्राधिकारों के अधिकारी मौजूद थे। उन्होंने कहा कि वे गुणवत्ता के प्रति प्रतिबद्ध हैं, साथ ही वह भ्रष्टाचार को कतई बर्दाश्त नहीं करेंगे। उन्होंने कहा कि किसी परियोजना को रोकने के संबंध में कोई भी दो मंत्रालयों से जुड़े मुद्दों को मंत्रालय के नोटिस में लाया जा सकता है, ताकि इसका तेजी से समाधान किया जा सके।
बैठक के पहले दिन आज दक्षिणी और केन्द्रीय क्षेत्र की परियोजनाओं की समीक्षा की गई, जिनमें तमिलनाडु, केरल, कर्नाटक, आंध्र प्रदेश, पुद्दुचेरी, तेलंगाना, गुजरात, छत्तीसगढ़, राजस्थान और मध्य प्रदेश की परियोजनाएं शामिल हैं।
इस अवसर पर श्री गड़करी ने वेबपोर्टल ‘गति’ की शुरुआत की। एनएचएआई द्वारा तैयार इस पोर्टल ने प्रधानमंत्री कार्यालय द्वारा इस्तेमाल किये जाने वाले ‘प्रगति’ पोर्टल से प्रेरणा ली है। इस पोर्टल तक एनएचएआई की वेबसाइट से पहुंचा जा सकता है और ठेकेदार/रियायत पाने वाले पोर्टल पर परियोजना संबंधी किसी भी मुद्दे को उठा सकते हैं। वह मुद्दा तत्काल शीर्ष प्रबंधन सहित एनएचएआई के प्रत्येक अधिकारी के नोटिस में आएगा और संबद्ध अधिकारी द्वारा तत्काल कार्रवाई की जाएगी, इसे पोर्टल पर अपडेट किया जाएगा। ‘गति’ में उठाए गए मुद्दों की एनएचएआई के अधिकारियों का एक दल रोजाना निगरानी करेगा और इसकी एनएचएआई और सड़क परिवहन और राजमार्ग मंत्रालय के वरिष्ठ अधिकारियों द्वारा लगातार समीक्षा की जाएगी। इससे पारदर्शिता आएगी और फैसले तेजी से लिए जा सकेंगे, जिससे राजमार्गों के निर्माण को वास्तविक गति मिलेगी।
आगामी दो दिन में 3 लाख करोड़ रुपये की कुल 500 परियोजनाओं की समीक्षा की जाएगी। पूर्वोत्तर राज्यों, महाराष्ट्र, उत्तराखंड, पंजाब, जम्मू और कश्मीर, लद्दाख, हरियाणा, बिहार, ओडिशा, झारखंड, पश्चिम बंगाल और उत्तर प्रदेश की परियोजनाओं की कल समीक्षा की जाएगी।
पत्तन, पोत परिवहन और जलमार्ग मंत्रालय
पिछले चार वर्षों के दौरान भारतीय नाविकों के लिए जहाज पर काम करने के अवसरों में 42.3 प्रतिशत की अप्रत्याशित वृद्धि
केन्द्रीय नौवहन, सड़क परिवहन व राजमार्ग तथा रसायन एवं उर्वरक राज्य मंत्री श्री मनसुख मांडविया ने आज एक व्यक्तव्य में कहा है कि नौवहन मंत्रालय पिछले चार वर्षों से नौवहन क्षेत्र में रोजगार के अवसरों के सृजन के लिए प्रयास कर रहा है। उन्होंने कहा कि वर्तमान में प्रशिक्षित और सक्रिय नाविकों की संख्या 1.54 लाख है और इनमें से 4700 महिलाएं हैं। उन्होंने कहा कि 810 महिलाओं को नौवहन क्षेत्र में रोजगार प्राप्त हुआ है।
पिछले चार वर्षों के दौरान भारतीय नाविकों के लिए जहाज पर काम करने के अवसरों में 42.3 प्रतिशत की अप्रत्याशित वृद्धि हुई है। पूरे विश्व में जहाजों पर काम करने वालों की संख्या 2013 में 108446 थी जो 2017 में बढ़कर 154349 हो गई है। पूरे विश्व के कुल नाविकों की संख्या का 9.3 प्रतिशत भारत में है। इस संदर्भ में भारत तीसरे स्थान पर है और यह विश्व मेरीटाइम उद्योग में नाविकों की आपूर्ति करने वाला सबसे बड़ा देश है।
नौवहन निदेशालय ने उन आवेदकों को भारतीय सीडीसी जारी करना प्रारंभ किया है, जिन्होंने जनवरी, 2018 के बाद पांच मूलभूत एसटीसीडब्ल्यू पाठ्यक्रमों को पूरा किया है। इसके पहले उन आवेदकों को भारतीय सीडीसी जारी किया जाता था जो लंबी अवधि के प्री-सी  पाठ्यक्रम पूरा करते थे। निदेशालय के इस पहल से नाविक अब भारतीय सीडीसी प्राप्त करना चाहते हैं जो पहले पनामा, लाइबेरिया आदि देशों के सीडीसी प्राप्त करते थे। नए प्री-सी और पोस्ट-सी संस्थान प्रारंभ करने पर लगे प्रतिबंध को हटा लिया गया है और पाठ्यक्रमों की अनुमति के लिए आवश्यक अर्हताओं में भी कमी लाई गई है। इससे समुद्री गतिविधियों से संबंधित नए संस्थान खोलने में सहायता मिली है। इन प्रयासों से वैश्विक बाजार में भारतीय नाविकों की संख्या में निश्चित रूप से वृद्धि होगी।
सूचना और प्रसारण मंत्रालय
प्रकाशन विभाग 41वें शारजाह अंतरराष्ट्रीय पुस्तक मेले में भाग लेने के लिए पूरी तरह तैयार
भारत सरकार का प्रमुख प्रकाशन गृह ‘प्रकाशन विभाग’ 2 नवंबर से 13 नवंबर, 2022 के दौरान संयुक्त अरब अमीरात के शारजाह स्थित एक्सपो सेंटर में आयोजित होने वाले मेगा पुस्तक मेले में अपने प्रकाशनों को प्रदर्शित करेगा
भारत सरकार के सूचना और प्रसारण मंत्रालय का प्रकाशन विभाग दुनिया के सबसे प्रसिद्ध पुस्तक मेलों में से एक, 41वें शारजाह अंतराष्ट्रीय पुस्तक मेले में भाग ले रहा है। शारजाह बुक अथॉरिटी  द्वारा आयोजित इस 12-दिवसीय अंतरराष्ट्रीय पुस्तक मेले का आयोजन 2 नवंबर से 13 नवंबर, 2022 के दौरान संयुक्त अरब अमीरात के शारजाह स्थित एक्सपो सेंटर में किया जाएगा। यह पुस्तक मेला दुनिया भर के कई पुरस्कार विजेता लेखकों, बुद्धिजीवियों एवं अन्य साहित्यिक हस्तियों की मेजबानी करेगा। मेले की इस वर्ष की थीम ‘स्प्रेड द वर्ड’ है।
आजादी का अमृत महोत्सव के उत्सव को जारी रखते हुए, प्रकाशन विभाग पाठकों और पुस्तकप्रेमियों को भारतीय स्वतंत्रता संग्राम के इतिहास एवं स्वतंत्रता सेनानियों से जुड़ी विभिन्न प्रकार की पुस्तकों की पेशकश करेगा। पाठकों को प्रकाशन विभाग द्वारा विशेष रूप से प्रकाशित राष्ट्रपति भवन और प्रधानमंत्री के भाषणों से संबंधित प्रमुख पुस्तकों के साथ - साथ विभिन्न भारतीय भाषाओं में कला एवं संस्कृति, भारत का इतिहास, प्रतिष्ठित हस्तियां, भाषा एवं साहित्य, गांधीवादी साहित्य, धर्म एवं दर्शन और बाल साहित्य जैसे विषयों पर 100 से अधिक पुस्तकों एवं पत्रिकाओं को भी प्राप्त करने का अवसर मिलेगा।
प्रकाशन विभाग अपने प्रकाशनों को संयुक्त अरब अमीरात के शारजाह स्थित एक्सपो सेंटर के हॉल 7 में स्टाल संख्या जेडए-3 पर प्रदर्शित करेगा।
प्रकाशन विभाग के बारे में:
प्रकाशन विभाग निदेशालय विभिन्न प्रकार की पुस्तकों और पत्रिकाओं का एक भंडार है, जो राष्ट्रीय महत्व के विषयों और भारत की समृद्ध सांस्कृतिक विरासत को उजागर करते हैं। वर्ष 1941 में स्थापित, प्रकाशन विभाग भारत सरकार का एक प्रमुख प्रकाशन गृह है जो विभिन्न भाषाओं में और विकास, भारतीय इतिहास, संस्कृति, साहित्य, जीवनी, विज्ञान, प्रौद्योगिकी, पर्यावरण और रोजगार जैसे विविध विषयों से संबंधित पुस्तकों एवं पत्रिकाओं की पेशकश करता है। इस विभाग की पाठकों एवं प्रकाशकों के बीच अच्छी साख है और यह सामग्री की प्रामाणिकता के साथ-साथ अपने प्रकाशनों के उचित मूल्य के लिए भी बेहद प्रसिद्ध है।
डिवीजन के प्रमुख प्रकाशनों में योजना, कुरुक्षेत्र, बाल भारती और आजकल जैसी लोकप्रिय मासिक पत्रिकाओं के साथ-साथ साप्ताहिक रोजगार समाचार पत्र ‘एम्प्लॉयमेंट न्यूज’ और ‘रोजगार समाचार’ शामिल हैं। इसके अलावा, प्रकाशन विभाग सरकार की प्रतिष्ठित संदर्भ वार्षिकी ‘इंडिया ईयर बुक’ भी प्रकाशित करता है।
वाणिज्य एवं उद्योग मंत्रालय
वाणिज्य एवं उद्योग मंत्रालय की पहलों एवं कार्यक्रमों पर पुस्तिका का विमोचन
केंद्रीय वाणिज्य एवं उद्योग मंत्री श्री सुरेश प्रभु ने आज नई दिल्ली में वाणिज्य एवं उद्योग मंत्रालय की उपलब्धियों पर दो पुस्तिकाओं का विमोचन किया और वीडियो जारी किए।
इस अवसर पर बोलते हुए सुरेश प्रभु ने कहा कि वाणिज्य विभाग ने वित्त वर्ष 2019 के दौरान निर्यात में कम से कम 16 प्रतिशतकी वृद्धि सुनिश्चित करने के लिए 9 क्षेत्रों की पहचान की थी जिनमें रत्न एवं आभूषण, चमड़ा, कपड़ा, इंजीनियरिंग, इलेक्ट्रॉनिक्स, रसायन, फार्मा, कृषि और समुद्री उत्पाद शामिल हैं। मंत्री ने आगे कहा कि मंत्रालय ने 2022 तक किसानों की आय दोगुनी करने, 2022 तक कृषि निर्यात को बढ़ाकर 60 अरब अमेरिकी डॉलर करने और वैश्विक कृषि में भारत की हिस्सेदारी को दोगुना करने के लिए भारत की पहली कृषि निर्यात नीति तैयार की है।
वाणिज्य मंत्री ने आगे कहा कि मंत्रालय विनिर्माण क्षेत्र पर लगातार ध्यान केंद्रित करेगा क्योंकि भारत के पास कई उत्पादों के लिए एक वैश्विक निर्यात केंद्र बनने की क्षमता है। लेकिन सेवा क्षेत्र में भारत की मजबूती देश को वैश्विक स्तर पर बढ़त देती है और विशाल घरेलू बाजार के कारण यहां 7 प्रतिशत की सतत आर्थिक वृद्धि की गुंजाइश दिखती है।
श्री सुरेश प्रभु ने कहा कि वर्ष 2018-19 में भारत से वस्तुओं का निर्यात 330 अरब अमेरिकी डॉलर के सर्वाधिक स्तर पर पहुंच जाएगा। पिछले छह वर्षों के दौरान भारत से निर्यात की वृद्धि नई ऊंचाईयों पर रही जिसे क्षेत्र विशेष के लिए हस्तक्षेप, निर्यात संवर्द्धन पर केंद्रित उपायों, बेहतर पारदर्शिता और समस्याओं के त्वरित निपटान से रफ्तार मिली।
वाणिज्य मंत्री ने कहा कि मंत्रालय द्वारा पिछले पांच वर्षों में किए गए ढांचागत सुधारों और प्रमुख क्षेत्रों के लिए कार्योन्मुख योजनाओं के बल पर भारत इस वर्ष 5वीं सबसे बड़ी अर्थव्यवस्था बनने की राह पर अग्रसर है।
राष्ट्रपति सचिवालय
राष्ट्रपति ने खेल और साहसिक पुरस्कार 2022 प्रदान किए
राष्ट्रपति श्रीमती द्रौपदी मुर्मु ने आज  राष्ट्रपति भवन में आयोजित एक समारोह में खेल और साहसिक पुरस्कार 2022 प्रदान किए। इन पुरस्कारों में मेजर ध्यानचंद खेल रत्न पुरस्कार-2022; द्रोणाचार्य पुरस्कार-2022; अर्जुन पुरस्कार-2022; ध्यानचंद पुरस्कार-2022; तेनजिंग नोर्गे राष्ट्रीय साहसिक पुरस्कार-2021; राष्ट्रीय खेल प्रोत्साहन पुरस्कार-2022; और मौलाना अबुल कलाम आजाद ट्रॉफी-2022 शामिल हैं।
खेल और साहसिक पुरस्कार की सूची यहां संलग्न है -
वित्त मंत्रालय
8.13 प्रतिशत तेल विपणन कंपनी एसबी, 2021 का पुनर्भुगतान
'8.13 प्रतिशत ऑयल मार्केटिंग कंपनी, भारत सरकार एसबी 2021' की बकाया राशि 16 अक्टूबर, 2021 को सममूल्य पर पुनर्भुगतान करने योग्य है। उक्त तिथि से इस पर कोई ब्याज देय नहीं होगा। निगोसियेवल इंस्ट्रूमेंट्स एक्ट, 1881 के तहत किसी भी राज्य सरकार द्वारा 16 अक्टूबर, 2021 को अवकाश घोषित होने की स्थिति में, पिछले कार्य दिवस पर उस राज्य में भुगतान कार्यालयों द्वारा ऋण का भुगतान किया जाएगा।
सरकारी प्रतिभूति विनियम, 2007 के उप-विनियम 24 और 24 के अनुसार परिपक्वता का भुगतान, सहायक सामान्य खाता बही या संघटक सहायक सामान्य खाता बही या स्टॉक प्रमाणपत्र के रूप में धारित सरकारी प्रतिभूति के पंजीकृत धारक को प्राप्त होता है। यह भुगतान आदेश द्वारा उसके बैंक खाते के प्रासंगिक विवरणों को शामिल करते हुए या इलेक्ट्रॉनिक माध्यमों द्वारा धन प्राप्त करने की सुविधा वाले किसी भी बैंक में धारक के खाते में जमा करके किया जाएगा। प्रतिभूतियों के संबंध में भुगतान करने के उद्देश्य के लिए, मूल ग्राहक या ऐसी सरकारी प्रतिभूतियों के बाद के धारक, अपने बैंक खाते के प्रासंगिक विवरण एडवांस में जमा करेंगे।
हालांकि, इलेक्ट्रॉनिक माध्यम से धन की प्राप्ति के लिए बैंक खाते/अधिदेश के प्रासंगिक विवरण के अभाव में, नियत तारीख पर ऋण की चुकौती की सुविधा के लिए, धारक सार्वजनिक ऋण कार्यालयों, कोषागारों/उप कोषागारों और भारतीय स्टेट बैंक की शाखाओं में  प्रतिभूतियों को विधिवत रूप से पुनर्भुगतान के लिए निर्धारित तिथि से 20 दिन पहले एंडवास में जमा कर दें।
डिसचार्ज मूल्य प्राप्त करने की प्रक्रिया का पूरा विवरण उपरोक्त भुगतान करने वाले किसी भी कार्यालय से प्राप्त किया जा सकता है।
वाणिज्य एवं उद्योग मंत्रालय
विश्व मसाला काँग्रेस  का 14वां संस्करण जी-20 बैठक के दौरान 16-18 फरवरी, 2023 को मुंबई में आयोजित किया जाएगा
कार्यक्रम के दौरान मसालों के उत्पादन, प्रसंस्करण, मूल्य वर्धन, गुणवत्ता एवं सुरक्षा, व्यापार और आपूर्ति श्रृंखला प्रबंधन पर विचार विमर्शों का आयोजन किया जाएगा
डब्ल्यूएससी 2023 की थीम ‘विजन 2030 : स्पाइसेज  के इर्दगिर्द केंद्रित रहेगी
विभिन्न व्यापार एवं निर्यात फोरमों के सहयोग से मसाला बोर्ड इंडिया  द्वारा आयोजित मसाला सेक्टर का विश्व का सबसे बड़ा विशिष्ट व्यवसाय मंच 14वां विश्व मसाला काँग्रेस  का आयोजन 16-18 फरवरी, 2023 के दौरान महाराष्ट्र के नवी मुंबई के सिडको प्रदर्शनी एवं सम्मेलन केंद्र में किया जाना निर्धारित है। इस कार्यक्रम में 50 से अधिक देशों के 1000 से अधिक प्रतिनिधियों के भाग लेने की उम्मीद है।
मसाला बोर्ड इंडिया द्वारा आयोजित यह द्विवार्षिक कार्यक्रम मसाला इस क्षेत्र की समस्याओं और संभावनाओं पर विचार विमर्श करने के लिए वैश्विक मसाला उद्योग को एक साथ लाने वाला प्रमुख प्लेटफॉर्म बना हुआ है। इस कार्यक्रम में वर्तमान परिस्थितियों में मसालों के उत्पादन, प्रसंस्करण, मूल्य वर्धन, गुणवत्ता एवं सुरक्षा, व्यापार और आपूर्ति श्रृंखला प्रबंधन जैसे पहलुओं पर विचार विमर्श किए जाने की उम्मीद है। प्रमुख आयातक देशों के विनियामकीय प्राधिकारियों तथा जी-20 सदस्य देशों के व्यापार मंत्रालय और निर्यात संवर्धन एजेंसियों के भारतीय मसाला उद्योग के साथ विचार विमर्श किए जाने की उम्मीद है।
मसाला बोर्ड के सचिव आईएफएस श्री डी सथियान ने बताया कि ‘‘इस बार, मसाला बोर्ड दिसंबर, 2022 से नवंबर, 2023 की अवधि के दौरान भारत की जी-20 प्रेसीडेंसी के दौरान एक जी-20 कार्यक्रम के हिस्से के रूप में विश्व मसाला काँग्रेस का आयोजन कर रहा है जिसमें जी-20 देशों के साथ भारत के व्यापार संबंधों को और सुदृढ़ बनाने पर और अधिक फोकस किया गया है। ‘‘डब्ल्यूएससी 2023 में प्रमुख आयातक देशों के नियामकीय प्राधिकरणों के साथ परस्पर बातचीत होने तथा जी-20 सदस्य देशों के व्यापार मंत्रियों एवं उद्योग संगठनों के भाग लेने की उम्मीद है। ‘‘डब्ल्यूएससी‘‘ का 14वां संस्करण केवल ‘स्पाइसेज‘ के बारे में ही होगा।
उन्होंने बताया कि डब्ल्यूएससी के वर्तमान संस्करण के लिए जिस थीम का चुनाव किया गया है, उसका नाम है ‘विजन 2030 : स्पाइसेज ।
सबसे पहले 1990 में डब्ल्यूएससी का आयोजन किया गया, उसके बाद से तीन दशकों के दौरान 13 सफल संस्करणों के माध्यम से डब्ल्यूएससी ने एक परंपरा की स्थापना की है जिससे दुनिया भर में मसाला हितधारकों को लाभ पहुंचा है और यह वैश्विक मसाला समुदाय के बीच बहुत अधिक पसंदीदा कार्यक्रम बना हुआ है। यह नए व्यवसाय अवसरों को बढ़ावा देगा तथा व्यापार संबंधों में मजबूती लाएगा।
व्यवसायिक सत्रों के अतिरिक्त, डब्ल्यूएससी में उत्पाद रेंज, औषधीय/स्वास्थ्य क्षेत्रों में अनुप्रयोगों, नवोन्मेषणों एवं अत्याधुनिक प्रौद्योगिकीयों सहित भारतीय मसाला उद्योग की शक्तियों और क्षमताओं को दर्शाने वाली प्रदर्शनियों का भी आयोजन किया जाएगा। 14वें डब्ल्यूएससी में सहभागिता के लिए पंजीकरण खुला हुआ है तथा इच्छुक हितधारक वेबसाइट www.worldspicecongress.com के माध्यम से अपनी सहभागिता पंजीकृत कर सकते हैं।
और अधिक जानकारी के लिए, कृपया सपर्क करें: श्री बी एन झा, निदेशक , मसाला बोर्ड तथा आयोजन सचिव, विश्व मसाला काँग्रेस: फोन 0484-2333610 Extn: 233, ईमेल : basisth.jha[at]nic[dot]in / conference@worldspicecongress.com
राष्ट्रपति सचिवालय
राष्ट्रपति द्वारा राष्ट्रपति भवन में वृक्षारोपण अभियान की शुरुआत
राष्ट्रपति श्री रामनाथ कोविंद ने आज  को राष्ट्रपति भवन एस्टेट में मौलसरी का पौधा लगाया और ‘वन महोत्सव’ समारोह के तहत वृक्षारोपण अभियान की शुरुआत की।
इस अवसर पर राष्ट्रपति ने छात्रों से मुलाकात की और उनसे अपील करते हुए कहा कि वे नागरिकों को ज्यादा से ज्यादा वृक्षारोपण के लिए प्रोत्साहित करें तथा धरती को हरी-भरी और लंबे समय तक रहने लायक ग्रह बने रहने की प्रतिबद्धता को प्रदर्शित करें।
वन महोत्सव समारोह के तहत राष्ट्रपति सचिवालय अगले कुछ सप्ताह में राष्ट्रपति एस्टेट में 3,252 पेड़ और 2,962 छोटे पौधे लगाएगा। इसमें पीपल, नीम, मौलसरी, चंपा, गुलमोहर, आम, चीकू, अंजीर और अमरूद जैसे सजावटी तथा फलदार पेड़ शामिल होंगे।
समृद्ध जैव विविधता वाला राष्ट्रपति एस्टेट 330 एकड़ के क्षेत्र में फैला है। इस प्रख्यात एस्टेट में सीता अशोक, बिस्टेंडू, शीशम, गब, लौकी की बेल, जंगली बादाम, नींबू सुगंधित गोंद, दून सिरिस समेत कई अन्य पेड़-पौधे लगे हैं।
उप राष्ट्रपति सचिवालय
स्कूल के दिनों से बच्चों के लिए एनएसएस, एनसीसी जैसी स्वैच्छिक सेवाएं अनिवार्य हों : उपराष्ट्रपति
छात्रों में एकता, सहानुभूति एवं दया की भावना विकसित करने में एनएसएस मददगार है;
दु:खी लोगों की सेवा करना सच्ची देशभक्ति है;
युवा सामाजिक परिवर्तन, आर्थिक विकास एवं नवाचार के दूत बनें;
गणतंत्र दिवस परेड में भाग लेने वाली एनएसएस स्वयंसेवियों को संबोधित किया
, राष्ट्रीय कैडेट कोर  जैसी स्वैच्छिक सेवाओं को अनिवार्य किया जाना चाहिए। उपराष्ट्रपति ने कहा कि ऐसे प्रशिक्षण छात्रों में एकता, सहानुभूति और दया की भावना विकसित करने में मददगार हैं। इससे छात्र वंचित लोगों की जरूरतों के प्रति संवेदनशील बनते हैं।
गणतंत्र दिवस परेड में भाग ले चुके एनएसएस के स्वयंसेवियों से आज नई दिल्ली में बातचीत करते हुए श्री नायडु ने कम उम्र से ही सामुदायिक सेवा का काम हाथ में लेने के लिए उनके उत्साह और प्रतिबद्धता की सराहना की। उन्होंने कहा कि ऐसा करते हुए आप सभी महात्मा गांधी के आदर्शों को साकार कर रहे हैं, जिन्होंने कहा था – ‘’दूसरों की सेवा में खुद को खो देना, अपने आपको तलाशने का सबसे अच्छा उपाय है’’।
दु:खी लोगों की सेवा को सच्ची देशभक्ति बताते हुए उपराष्ट्रपति ने छात्रों से कहा कि वे कम उम्र से ही सामाजिक सेवा की आदत डालें। उन्होंने युवा पीढ़ी से अपेक्षा करते हुए कहा कि वे सुंदर भविष्य के लिए प्रकृति से प्यार करें और उसके साथ जीएं।
श्री नायडू ने स्वच्छ भारत जैसे कार्यक्रमों में सक्रिय भागीदारी और बाढ़ जैसी प्राकृतिक आपदाओं के समय राहत सामग्री इकट्ठा करके लोगों की सेवा करने के लिए एनएसएस स्वयंसेवियों की सराहना की। उन्होंने कहा कि ऐसे क्रियाकलाप ‘शेयर एंड केयर’ के भारत के मुख्य दर्शन को सशक्त बनाते हैं।
उपराष्ट्रपति ने कहा कि निर्णय प्रक्रिया और विकास प्रक्रिया में युवाओं की भागीदारी सुनिश्चित करना, देश को आगे बढ़ाने के लिए अनिवार्य है। उन्होंने स्वयंसेवियों से कहा कि वे देश को आगे बढ़ाने के लिए सामाजिक परिवर्तन, आर्थिक विकास और प्रौद्योगिकीय नवाचार के दूत बनें।
श्री नायडू ने उन्हें बैडमिंटन कोट सहित अपने आवास के आसपास का हिस्सा भी दिखाया और युवाओं के लिए शारीरिक सक्रियता पर जोर देते हुए रहन-सहन से जुड़ी बीमारियों की रोकथाम के लिए स्वस्थ आहार से जुड़ी आदतों को अपनाने पर भी जोर दिया।
देश के विभिन्न हिस्सों से आए 200 से अधिक राष्ट्रीय सेवा योजना के स्वयंसेवकों ने उपराष्ट्रपति से उनके आवास पर मुलाकात की। यह मुलाकात एनएसएस के एक माह के गणतंत्र दिवस परेड शिविर का हिस्सा है, जहां उन्हें 26 जनवरी को गणतंत्र दिवस परेड में भाग लेने के अलावा राष्ट्रपति, उपराष्ट्रपति और प्रधानमंत्री के साथ बातचीत करने का अवसर मिलता है।
आर.के.मीणा/एएम/एसकेएस/एसके-100
प्रधानमंत्री कार्यालय
प्रधानमंत्री श्री नरेन्द्र मोदी ने श्रीलंका के प्रधानमंत्री मंहिदा राजपक्षे को फोन पर बधाई दी
प्रधानमंत्री श्री नरेन्द्र मोदी ने श्रीलंका के प्रधानमंत्री श्री मंहिदा राजपक्षे को संसदीय चुनाव में जीत के लिए बधाई दी है। प्रधानमंत्री ने श्री राजपक्षे को कल फोन कर बधाई दी। प्रधानमंत्री ने कोविड-19 महामारी के कारण उत्पन्न बाधाओं के बावजूद प्रभावी तरीके से चुनाव आयोजित करने के लिए श्रीलंका की सरकार और वहां के चुनावी संस्थानों की सराहना की। उन्होंने चुनाव में पूरे उत्साह के साथ भाग लेने के लिए श्रीलंका के लोगों की भी सराहना की और कहा कि इससे दोनों देशों द्वारा साझा किए जाने वाले मजबूत लोकतांत्रिक मूल्य परिलक्षित होते हैं।
प्रधानमंत्री ने कहा कि चुनाव के आ रहे परिणाम श्रीलंका पोदुजाना पेरमुना  पार्टी के शानदार प्रदर्शन का संकेत देते हैं। उन्होंने इसके लिए श्री राजपक्षे को अपनी शुभकामनाएं प्रेषित कीं।
अपनी पहले की सौहार्दपूर्ण और सकारात्मक मुलाकात को याद करते हुए दोनों नेताओं ने भारत-श्रीलंका के बीच अरसे से चले आ रहे बहुआयामी संबंधों को मजबूत करने की साझा प्रतिबद्धता दोहराई। उन्होंने द्विपक्षीय सहयोग के सभी क्षेत्रों में शीघ्र प्रगति के महत्व पर भी बल दिया।
प्रधानमंत्री ने श्री राजपक्षे को भारत के बौद्ध तीर्थस्थल कुशीनगर में एक अंतरराष्ट्रीय हवाई अडडा बनाए जाने की भी जानकारी दी और कहा कि कुशीनगर श्रीलंका से पर्यटकों का अपने यहां जल्दी आने की उम्मीद करता है।
दोनों नेताओं ने कोविड महामारी से उत्पन्न चुनौतियों का समाधान करने और द्विपक्षीय संबंधो को नई ऊंचाइयों पर ले जाने के लिए निकट संपर्क बनाए रखने पर सहमति व्यक्त की।
स्वास्थ्य एवं परिवार कल्याण मंत्रालय
भारत में लगातार पांचवें दिन कोविड-19 के 50 हजार से कम नये मामले सामने आए
सक्रिय मामलों की संख्या 4.9 लाख से कम; कुल मामलों की गिरावट में 5.63 प्रतिशत योगदान
पांच दिनों से लगातार रोजाना 50,000 से भी कम नये मामले सामने आ रहे हैं। पिछले 24 घंटों में कोविड-19 के 47,905 व्यक्ति जांच में पॉजिटिव पाए गए। लगातार चालीस दिनों से दैनिक नये मामलों की संख्या दैनिक नई रिकवरी से कम चल रही है। पिछले 24 घंटों में 52,718 नये मरीज ठीक हुए।
इस रुख से देश में सक्रिय मामलों की संख्या घटकर वर्तमान में 4.98 लाख रह गई है। इसमें देश के कुल पॉजिटिव मामलों का केवल 5.63 प्रतिशत योगदान है। भारत में सक्रिय मामलों की संख्या 4,89,294 है, जो पांच लाख से कम है। नये मरीजों के ठीक होने से रिकवरी दर को बढ़ावा मिला है। वर्तमान में यह 92.89 प्रतिशत है। आज 80,66,501 लोग रिकवर हुए। ठीक हुए मरीजों और सक्रिय मामलों के बीच अब अंतर बढ़कर 75,77,207 हो गया है।
78 प्रतिशत ठीक हुए नये मामले 10 राज्यों/केन्द्रशासित प्रदेशों के हैं।
महाराष्ट्र में एक दिन में सबसे अधिक 9,164 मरीज ठीक हुए हैं। इसके बाद दिल्ली और करेल का स्थान है जहां क्रमश: 7,264 और 7,252 नये मरीज ठीक हुए हैं।
दस राज्यों और केन्द्रशासित प्रदेशों से 78 प्रतिशत नये मामले सामने आए हैं।
दिल्ली में फिर से नये मामलों की संख्या में बढ़ोतरी हुई है। अभी तक दिल्ली में एक दिन में सबसे अधिक 8,593 नये मामलों का पता चला है। दिल्ली के बाद केरल और महाराष्ट्र का स्थान है, जहां क्रमश: 7,007 और 4,907 नये मामले सामने आए हैं।
पिछले 24 घंटों में 550 लोगों की मौत हुई है। मृत्यु दर आज 1.48 प्रतिशत है। 80 प्रतिशत ऐसी नई मौत दस राज्यों/केन्द्रशासित प्रदेशों में हुई हैं। महाराष्ट्र में 125 मरीजों की मौत हुई है, जो कुल मौतों का 22.7 प्रतिशत है। दिल्ली और पश्चिम बंगाल में क्रमश: 85 और 49 प्रतिशत नई मौत हुई हैं।